Oficiālais Vēstnesis L 300 , 05/11/2002 Lpp. 0042 - 0057



Komisijas lēmums (2002. gada 17. oktobris), ar ko izveido kopēju tās informācijas paziņošanas sistēmu, kura vajadzīga, lai piemērotu Padomes Regulu (EK) Nr. 1407/2002 par valsts atbalstu akmeņogļu rūpniecībai (izziņots ar dokumenta numuru C(2002)3783) (2002/871/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2002. gada 23. jūlija Regulu (EK) Nr. 1407/2002 par valsts atbalstu akmeņogļu rūpniecībai [1], un jo īpaši tās 12. pantu, tā kā: (1) Saskaņā ar Regulu (EK) Nr. 1407/2002 Komisija novērtē dalībvalstu paziņotos pasākumus attiecībā uz atbalstu akmeņogļu rūpniecībai un lemj par to atbilstību. (2) Šim nolūkam dalībvalstīm jāpaziņo Komisijai par visu finansiālo atbalstu, ko tās gatavojas sniegt akmeņogļu rūpniecībai akmeņogļu ražošanas gadā. Tām jānorāda šā atbalsta veids, atsaucoties uz Regulā (EK) Nr. 1407/2002 paredzētajām atbalsta kategorijām. Tām jāiesniedz Komisijai sīka informācija attiecībā uz ražošanas izmaksu aprēķināšanu un to saistību ar Komisijai paziņotajiem plāniem, īpaši attiecībā uz slēgšanas plāniem un/vai akmeņogļu rezerves resursu apguves plāniem. (3) Lai Komisija varētu novērtēt atbilstību noteikumiem un kritērijiem atbalsta piešķiršanai, tās rīcībā jābūt sīkai, salīdzināmai un pārbaudāmai informācijai. Tādēļ jāizveido kopēja sistēma, kā dalībvalstis paziņo par slēgšanas plāniem un/vai akmeņogļu rezerves resursu apguves plāniem, kā arī par atbalstu akmeņogļu rūpniecībai. (4) Sniedzot informāciju par 2001. izpētes gadu, attiecībā uz šo gadu jāatsaucas uz Komisijas 1993. gada 28. decembra Lēmumu Nr. 3632/93/EOTK [2], IR PIEŅĒMUSI ŠO LĒMUMU. 1. pants Šis lēmums attiecas uz dalībvalstu paziņojumiem par slēgšanas plāniem un akmeņogļu rezerves resursu apguves plāniem, kā arī izmaiņām šajos plānos, un uz paziņojumiem par finansiāliem pasākumiem, ko dalībvalstis gatavojas veikt par labu akmeņogļu rūpniecībai akmeņogļu ražošanas gadā. 2. pants Šajā lēmumā "ražotne" ir apakšzemes vai virszemes ogļraktuves un saistīta infrastruktūra, kur neatkarīgi no citām ražotnēm var ražot neapstrādātas akmeņogles, vienlaikus ievērojot dalībvalsts tiesību aktus par drošību un veselību ieguves rūpniecībā. "Ražošanas izmaksas" un "kārtējos ražošanas zaudējumus", kuru definīcija ir Regulas (EK) Nr. 1407/2002 2. panta e) un f) punktā, aprēķina katrai ražotnei. 3. pants Lai Komisija varētu novērtēt atbilstību noteikumiem un kritērijiem, kas izstrādāti Regulas (EK) Nr. 1407/2002 4. pantā un 5. panta 3. punktā, dalībvalstis paziņo minētās regulas 9. panta 4. punktā un 9. panta 6. punkta b), c), e) un f) apakšpunktā norādīto informāciju, izmantojot šādas veidlapas: a) attiecībā uz apakšzemes ražotnēm – A.1 un B.1 veidlapas šī lēmuma I pielikumā; b) attiecībā uz virszemes ražotnēm – A.2 un B.2 veidlapas šī lēmuma II pielikumā. 4. pants Lai Komisija varētu novērtēt atbilstību noteikumiem un kritērijiem, kas izstrādāti Regulas (EK) Nr. 1407/2002 5. panta 2. punktā, dalībvalstis paziņo minētās regulas 9. panta 5. punktā norādīto informāciju, izmantojot šādas veidlapas: a) attiecībā uz apakšzemes ražotnēm – A.1 veidlapu šī lēmuma I pielikumā un D veidlapu šī lēmuma III pielikumā; b) attiecībā uz virszemes ražotnēm – A.2 veidlapu šī lēmuma II pielikumā un D veidlapu šī lēmuma III pielikumā. 5. pants Lai Komisija varētu novērtēt finansiālos pasākumus akmeņogļu rūpniecības labā akmeņogļu ražošanas gadā, dalībvalstis paziņo Regulas (EK) Nr. 1407/2002 9. panta 10. punktā norādīto informāciju, izmantojot šādas veidlapas: a) attiecībā uz apakšzemes ražotnēm – B.1 un C.1 veidlapas šī lēmuma I pielikumā; b) attiecībā uz virszemes ražotnēm – B.2 un C.2 veidlapas šī lēmuma II pielikumā. 6. pants Brīvā formā paziņo šādu informāciju: a) informāciju attiecībā uz izmaksām, ko gatavojas segt ar Regulas (EK) Nr. 1407/2002 7. pantā minēto atbalstu, saskaņā ar izmaksu kategorijām, kuras definētas minētās regulas pielikumā; b) minētās regulas 9. panta 2. punktā, 6. punkta a), d) un g) apakšpunktā un 7. punktā norādīto informāciju. 7. pants Dokumentus, ko valstu iestādes ieguvušas vai sastādījušas, ieviešot šo lēmumu, apkopo valstu departamentos un uzglabā Komisijas rīcībai. 8. pants Šis lēmums ir adresēts dalībvalstīm. Briselē, 2002. gada 17. oktobrī Komisijas vārdā — priekšsēdētāja vietniece Loyola De Palacio [1] OV L 205, 2.8.2002., 1. lpp. [2] OV L 329, 31.12.1993., 12. lpp. -------------------------------------------------- I PIELIKUMS +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ -------------------------------------------------- II PIELIKUMS +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ -------------------------------------------------- III PIELIKUMS +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------